
Narvas Linda tn 4 hoones asuva ruumi kasutusse andmine 

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 7.2.6, 46, 46.4 alusel

1. ASJAOLUD JA MENETLUSE KÄIK

Linnavara- ja majandusametile laekus avaldus füüsilisest isikust ettevõtjalt Tatjana Kulikova, isikukood 45909133713, milles palutakse lubada sisse seada Narvas Linda tn 4 hoone fuajees töökoht kosmeetika tellimuste vastuvõtmiseks ja väljastamiseks.

Töökoha üldpind:

6,0 m2
Arvestuslik üüritasu:

133,65 krooni kuus

Linna huvi seisneb täiendava tulu saamises ja Narvas Linda tn 4 asuva hoone ülalpidamiskulude hüvitamises, mida praegu teeb Linnavara- ja majandusamet. Linda 4 hoone 1. korruse fuajee vaba üldpind moodustab 56,2 m2.

Füüsilisest isikust ettevõtja Tatjana Kulikova avaldust arutati Narva Linnavalitsuse linnavarakomisjoni istungil 09.08.2006. a (protokoll nr 9) ning otsustati:

1. Anda füüsilisest isikust ettevõtjale Tatjana Kulikova, isikukood 45909133713, avalikku enampakkumist korraldamata määramata ajaks kasutusse Narvas Linda tn 4 hoone 1. korruse fuajee osa pindalaga 6,0 m2, töökoha sisseseadmiseks kosmeetika tellimuste vastuvõtmiseks ja väljastamiseks.

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 7.2.6, 46, 46.4 võib linnavara kasutusse anda tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata linna huvidest tulenevatel juhtudel.

3. OTSUS

Anda füüsilisest isikust ettevõtjale Tatjana Kulikova, isikukood 45909133713, avalikku enampakkumist korraldamata määramata ajaks kasutusse Narvas Linda tn 4 hoone 1. korruse fuajee osa, pindalaga 6,0 m2, töökoha sisseseadmiseks kosmeetika tellimuste vastuvõtmiseks ja väljastamiseks.
4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Füüsilisest isikust ettevõtjale Tatjana Kulikova.

4.3. Korraldus jõustub seadusega sätestatud korras.

